# Echolokacija

### Straipsnis iš Vikipedijos, laisvosios enciklopedijos.

Echolokacija – aktyvios akustinės lokacijos (nuotolio iki objekto ir/ar greičio nustatymo) būdas, kai siunčiami garso pliūpsniai, kurie atsispindi nuo įvairių objektų ir aidu grįžta atgal. Pagal trukmę tarp pliūpsnio pasiuntimo ir jo aido grįžimo sužinomas atstumas iki objekto, pagal pliūpsnio dažnio pokyčius (Doplerio efektas)- objekto judėjimo greitis.

Tobulesnis echolokacijos variantas, kai grįžtantys signalai, fiksuojami jutiklių matrica, leidžia realizuoti akustinę regą. Tokiais įtaisais galima matyti erdvinius vaizdus, nors jų maksimali skyra (skiriamoji geba) yra prastesnė už optinės regos. Akustinę regą naudoja dalis jūros gyvūnų ir šikšnosparniai.

## [taisyti] Biologinė echolokacija

Echolokacija, atsiradusi biologinės evoliucijos metu. Echolokuojantys gyvūnai paprastai naudoja ultragarsą.

Echolokuodami gyvūnai orientuojasi aplinkoje judėdami, ieško maisto, aptinka priešus ir kliūtis. būdas, kuriuo gyvūnai pajunta daiktus ar maistą. Jie siunčia aukšto dažnio garsų pliūpsnius. Šių garsų aidas grįžta iki gyvūno, kuris pagal aidą nustato, kas yra netoliese.

Echolokacija naudojasi šikšnosparniai, banginiai ir delfinai.

Žmonės, tyrinėdami biologinę echolokaciją, ėmė kurti techninės echolokacijos įtaisus (bionika).

## [taisyti] Techninė echolokacija

Techninė echolokacija – echolokacija techniniais įtaisais.

### [taisyti] Echolokacija vandenyje

Įtaisai – echolokatoriai, echolotai, sonarai.

Naudojama vandens telkinių gyliui matuoti ir dugnalapiams sudarinėti, žvejyboje – žuvų telkiniams aptikti, karyboje – povandeniniams laivams, torpedoms, plaukiojančioms minoms aptikti.

### [taisyti] Echolokacija dujose

Įtaisai – ultragarsiniai tolimačiai.

Naudojama gamybos linijose ir pan.

### [taisyti] Echolokacija kietose medžiagose ir kūnuose

Techninė echolokacija yra ir ultragarsinė diagnostika, naudojama technologijose (pvz., plyšiams ir tuštumoms metalo detalėse aptikti metalurgijoje), medicinoje (organų pokyčiams aptikti) ir t.t.

Rodomas puslapis "http://lt.wikipedia.org../../../e/c/h/Echolokacija.html"

Kategorijos: Zoologija | Biofizika | Akustika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Dansk
- Deutsch
- English
- Español
- Français
- 日本語
- Nederlands
- ‪Norsk (bokmål)‬
- Polski
- Português
- Русский
- Türkçe